عمـر المزيـن – مكتب الرباط//
قال الأمين العام لحزب الحركة الشعبية، امحند العنصر، أن الشارع الجزائري حقق مطلب من مطالبه بعد تخلي الرئيس عبد العزيز بوتفليقة عن الترشح لولاية خامسة، وإعلان الرئاسة عن تأجيل الانتخابات لموعد لاحق.
وأضاف زعيم "السنبلة"، في تصريح لـ"كود"، قائلاً: "التخلي ديال بوتفليقة على الترشيح هو اللّي طبيعي ماشي الترشيح ديالو اللي طبيعي. وبطبيعة الحال نتمنى أن هاد الخطوة، رغم التخوفات اللّي كاينة ممكن يكون تحايل "نتمنى" أن تهدئ الأوضاع في الجزائر حقاش ماشي من مصالحتنا يكون الوضع متوتر فهاد البلد".
وتابع العنصر: "المستقبل خاصنا نعرفو شكون هوما اللّي غادي يأطروه سواء من رئيس أو حكومة أو رجالات البلاد وداك الساعة نقدرو نقولو كيفاش غادي يكون المستقبل ديال الجزائر".
كما أوضح العنصر أنه دبا كاين جوج احتمالات فالجزائر. "إما التخلي ديال الرئيس بوتفليقة لن يغير شيءً في الوضع وبالتالي المستقبل لن يتغير. والاحتمال الثاني هو أن فعلا غادي تكون استجابة حقيقية لمطالب الشعب ويكون هناك تغيّير للتوجه بأكمله برجالاته وأنظمته".